
REFERAT
privind conferirea Titlului de Cetăţean de Onoare al Municipiului Timişoara  domnului Constantin Lupașcu



	Prin iniţiativa domnului Colonel Cristian Dinulică – Comandantul Brigăzii 18 Cercetare-Supraveghere “Banat”, conform solicitării înregistrată cu nr. SC2017 – 004694 / 27.02.2017, a fost propus pentru acordarea Titlului de Cetăţean de Onoare al Municipiului Timişoara, domnul Constantin Lupașcu.
	Un excepțional exemplu de dăruire și profesionalism, distins veteran de război care a luptat în cel De-al Doilea Război Mondial, domnul colonel (în retragere) Constantin Lupașcu pentru faptele sale de eroism din perioada 15 ianuarie 1944 – 21 august 1944 și 22 august 1944 – 25  octombrie 1945 când a fost prizioner de război în U.R.S.S. fapte pentru care a fost decorat cu medalia Crucea Comemorativa a celui De-al Doilea Război Mondial.

	Din CV-ul domnului Constantin Lupașcu, prezentam principalele repere ale activitatii desfăşurate de domnia sa:
	S-a născut in judeţul Suceava, comuna Zamoştea la data 22.01.1920, a urmat şcoala primară în comuna Zamoştea continuănd cu liceul Spiru Haret din Cernăuţi, apoi studiile superioare în Bucureşti, absolvind facultatea de construcţii.
În timpul studenţiei a cunoscut-o pe soţia sa cu care s-a căsătotit după venirea din război, iar la scurt timp aceasta i-a dăruit o fiică, acum în vârstă de 65 ani.
În anul 1942 s-a încorporat în armată ca ofiţer, plecând pe front la Odesa, după 6 luni de instrucţie. A plecat cu Regimentul 4 Pioneri Cernauţi la Stalingrad, după 6 luni la Stalingrad au fost încercuiti şi obligaţi să se îndrepte către Cotul Donului, unde a fost rănit şi luat prizonier.
După  5 ani de  prizonierat la marele lagăr Dambos a fost deportat în Siberia în lagărul Maracara pe malul Oceanului Îngheţat unde a mai stat alţi 5 ani, după care a fost eliberat şi adus în Iaşi şi de la Iaşi la Bucureşti.
În anul 1953 a fost repartizat la Batalionul 54 Construcţii Bucureşti unde a lucrat 20 de ani, apoi s-a mutat în poliţie tot in Bucureşti a lucrat aproximativ 3 ani, după care împreună cu soţia au luat hotărărea de a se muta la Timişoara,  unde a fost activat din nou în armată, lucrând încă 6 ani. Din 1982 a lucrat în agricultură deţinând  funcţia de proiectant şi diriginte de lucrări până în anul 1992 după care a ieşit la pensie.
Pe data de 14 august 2004, soţia a fost asasinată în propria casă, de atunci se îngrijeşte singur.
Pentru fiecare dintre noi, ca cetățeni ai acestei țări și adevărați români, este o datorie sfântă să acordăm onorul solemn camarazilor noștri căzuți la datorie pe pământul românesc sau departe de țară, să prețuim cu deosebit respect și recunoștință sacrificiul lor.	



Având în vedere toate elementele enumerate mai-sus, propunem: 
acordarea titlului de Cetăţean de Onoare al Municipiului Timişoara domnului Constantin Lupașcu pentru meritele deosebite și recunoștință pentru sacrificiul său.



	Viceprimar,                                                        
Dan Diaconu

                                               Alin Stoica

	                    Responsabil Birou BOE,

